
Útmutató a modemparancsok 
használatához 


Ez az útmutató a notebook modemje által támogatott AT 
parancsok kijelölésére, elérésére és használatára vonatkozó 
utasításokat tartalmazza. 


A modem használata során előforduló konkrét problémákkal 
kapcsolatban keressen információt a modemgyártó webhelyén, 
vagy forduljon a Telefonszámok a különböző országokban című 
füzetben található telefonszámon egy hivatalos HP 
nagykereskedőhöz, viszonteladóhoz, vagy szervizhez. 


A HyperTerminal elindítása 


A modemparancsok megadására használhatja a HyperTerminal 
segédprogramot, amely minden Microsoft Windows operációs 
rendszerben elérhető. 


A HyperTerminal megnyitása: 


NH Windows XP Professional rendszer esetén válassza a Start 
menü > Minden program > Kellékek > Kommunikáció > 
HyperTerminal parancsot. 


NH Windows 2000 Professional rendszer esetén válassza a Start 
menü > Programok > Kellékek > Kommunikáció > 
HyperTerminal parancsot. 

Parancskészlet kiválasztása 


A parancskészletek a modem típusától függőek. 

A modemparancsok sikeres használata érdekében a notebookban 
található modem által támogatott parancskészletet kell 
használnia. 


A modemtípus azonosítása 


A notebookban található modem típusának megjelenítéséhez 
hajtsa végre az alábbi lépéseket: 


1. Kattintson a Start gombra. 


2. Jobb gombbal kattintson a Sajátgép ikonra, kattintson 
a Tulajdonságok parancsra, a Hardver fülre, majd az 
Eszközkezelő gombra. 


3. Kattintson duplán a Modemek elemre. (Ekkor megjelenik 
a modem ikonja és neve.) 


4. Kattintson duplán a modemnév ikonjára. (Ekkor megjelenik 
a modem típusa.) 


A parancskészlet elérése 


Miután azonosította a notebookban lévő modem típusát, keresse 
fel a modemgyártó webhelyét a frissített parancskészlet 
beszerzéséhez. 

A parancsok használata 
a notebookon 


Parancsok beírása 


A modemparancsok beírásakor tartsa be a következő szabályokat: 


E Minden AT parancssort (kivéve az A/ és a +++ parancsot) 
a parancshívó kóddal (az AT karakterlánccal) kell kezdeni. 
Amennyiben a parancssor nem parancshívó kóddal (AT) 
kezdődik, a modem nem hajtja végre a parancsokat. 


E Az AT előtagot mindig vagy csupa kisbetűvel, vagy csupa 
nagybetűvel (AT vagy at) kell beírnia (tehát az At vagy az aT 
írásmódok egyike sem érvényes). 


E Az AT előtagot követő parancsokat beírhatja csupa 
nagybetűvel, csupa kisbetűvel, vagy kis- és nagybetűkkel 
vegyesen is. 


E A telefonszámokat tagolva vagy tagolatlanul is megadhatja, 
tehát például vagy (123) 456-7890, vagy 1234567890 
formátumban. 


Parancsok szerkesztése 


Ha gépelési hibát vét a parancs beírása közben, a BACKSPACE 
gombbal törölje ki a hibás részt, és írja be a helyes parancsot. Az 
AT előtagot nem lehet a BACKSPACE billentyűvel kitörölni, 
mivel azt a modem beírás után azonnal értelmezi. 


Parancs végrehajtása 


A parancs végrehajtásához nyomja le az ENTER billentyűt. (az 
ENTER billentyű lenyomásával utasítja a modemet a parancs 
feldolgozására). 

Parancs ismétlése 


Az utoljára kiadott parancssort megismételheti az A/ parancs 
kiadásával. Az A/ parancs megismétlésekor nem kell megadnia az 
AT előtagot, vagy lenyomnia az ENTER billentyűt, mivel az A/ 
parancs megismétli az AT előtagot és az ENTER billentyű 
lenyomását is. 


Az utoljára kiadott parancs a modem kikapcsolásáig vagy 
újraindításáig a parancspufferben marad. Mindkét művelet törli 
a puffert. Az A/ parancs nem működik, ha a puffer üres. 


Paraméter kihagyása a parancsból 


Ha numerikus paraméter nélkül ír be olyan parancsot, amely 
általában valamilyen numerikus paramétert tartalmaz (mint 
például az ATHn parancs), a numerikus paraméter helyére 

az alapértelmezett paramétert helyettesíti be a modem. 


A Hn (vonal bontása) parancshoz például az alapértelmezés 
szerinti 0 (H0), vagy az 1 paraméter (H1) tartozhat. Ha azonban 
egyik paramétert sem adta meg, az ATH parancs beírása után 
lenyomott ENTER billentyűt a modem úgy értelmezi, mintha az 
ATHO parancs beírása után nyomta volna le az ENTER billentyűt. 


Ez a szabály nem vonatkozik a D (tárcsázás) parancsra. 


Az eredménykód formátumának beállítása 


A modem eredménykódokkal válaszol a parancsokra. Az 
eredménykódok két formátumban jeleníthetők meg: szavakkal (ez 
a hosszú, más néven szöveges formátum) vagy numerikus 
karakterekkel (rövid, számjegyekből álló formátum). 


Az eredménykódok formátuma a Vn paranccsal adható meg: 
E V1: szöveges formátum (alapértelmezett) 


E V0: számformátum 

A karakterek helyi megjelenítésének (echo) 
beállítása 
A helyi echo engedélyezése esetén a fogadott adatokat a modem 
visszaküldi a küldő állomásnak, lehetővé téve azok kiírását a 


képernyőre. Ha a beírt szöveg nem jelenik meg a képernyőn, a 
helyi echo ki van kapcsolva. 


A helyi echo beállításai az En paranccsal adhatók meg: 
E EO: nincs helyi echo. 
W E1: helyi echo bekapcsolása. 


Az on-line üzemmód és az 
on-line parancsmód használata 


Az on-line üzemmód adatátvitelre, az on-line parancsmód pedig 
parancsok megadására szolgál. 


Átváltás on-line parancsmódba 


Az on-line módból való kilépéshez és a parancsmód 
aktiválásához nyomja le és tartsa lenyomva a Shift billentyűt, és 
írja be a következő parancsot: +++. 


Ha helyesen adta meg az átváltási parancsot, akkor: 
WHI Megjelenik az OK eredménykód. 


E A meglévő kapcsolat fennmarad, de a bevitt adatokat 
a modem helyben értelmezi, és nem továbbítja a távoli 
kapcsolatnak. 


Átváltás on-line üzemmódba 


Az on-line parancsmódból való kilépéshez és az on-line 
üzemmód aktiválásához használja az alábbi módszerek egyikét: 


MI Írja be az ATO (“O” betű) parancsot. 
E Szakítsa meg a kapcsolatot az ATHO ("707 számjegy) paranccsal. 

Parancsikon létrehozása a parancsmódhoz 


A HyperTerminal program on-line parancsmódban való 
megnyitásához létrehozhat egy Windows parancsikont. Ilyen 
parancsikon az alábbi eljárással hozható létre a Windows 
asztalon: 


1. Hozzon létre egy parancsikont a HyperTerminal programban. 


Q A HyperTerminal megnyitása: 


Windows XP Professional rendszer esetén válassza 
a Start menü > Minden program > Kellékek > 
Kommunikáció > HyperTerminal parancsot. 


Windows 2000 Professional rendszer esetén válassza 
a Start menü > Programok > Kellékek > 
Kommunikáció > HyperTerminal parancsot. 


a. A Név mezőbe írja be a következőt: 
Parancs 


b. Kattintson az OK gombra. (Ekkor megjelenik 
a Csatlakozás párbeszédpanel.) 


c. A Csatlakozás ezzel mezőben adja meg a modem által 
használt COM-portot. 


Q A modem által használt COM-port azonosítása: 


Windows XP Professional rendszer esetén kattintson 
a Start menü > Vezérlőpult > Nyomtatók és más 
hardverek > Telefon és modem beállításai ikon > 
Modemek fülre. 


Windows 2000 Professional rendszer esetén kattintson 
a Start menü > Beállítások > Vezérlőpult > Telefon és 
modem beállításai > Modemek fülre. 


d. Kattintson az OK gombra. (Ekkor megjelenik 
a Portbeállítások lap.) 

e. Kattintson az OK gombra. (Ekkor megjelenik a 
parancsmód képernyője, bal felső sarkában villogó 
kurzorral. Erről a képernyőről parancsokat küldhet a 
modemnek, amelyekre a modem eredménykódokkal 
válaszol.) 


f. Kattintson a Fájl menü > Mentés parancsra. (Ekkor 
létrejön a Parancs ikon, de nem jelenik meg addig, míg ki 
nem lépett a HyperTerminal programból.) 


g. A HyperTerminal bezárásához kattintson a Fájl menü > 
Kilépés parancsra. 


2. A Parancs ikon megnyitása: 


h. Windows XP Professional rendszer esetén válassza 
a Start menü > Minden program > Kellékek > 
Kommunikáció > HyperTerminal parancsot. 


1. Windows 2000 Professional rendszer esetén válassza 
a Start menü > Programok > Kellékek > 
Kommunikáció > HyperTerminal parancsot. 


3. A Parancs ikon asztali ikonjának létrehozásához jelölje ki 
a Parancs ikont, majd válassza a Fájl menü > Parancsikon 
létrehozása parancsot. (A Parancs ikon a HyperTerminal 
ablakában látható.) 


4. A parancsikon az asztalon történő elhelyezéséhez jelölje ki az 
ikont, és húzza át az asztalra. 


5. A kilépéshez és a HyperTerminal bezárásához kattintson 
a Fájl menü > Kilépés parancsra. 

